VEGA & Live Nation præsenterer
**Det Copenhell- og albumaktuelle metalband Amon Amarth gæster VEGA**

*Et af Sveriges ypperste metalbands i over 20 år, Amon Amarth, der netop har spillet en anmelderrost koncert på dette års Copenhell, er ude med deres allerede roste niende studiealbum den 25. juni. Til november drager metalkongerne på Europaturné, hvilket bringer dem forbi Store VEGA den 4. december.*

Amon Amarth, der er et af Skandinaviens mest stabile og respekterede metalnavne, spillede tidligere i weekenden en koncert på Copenhell, der fik intet mindre end 5/5 pentagrammer på metalsiden [Blastbeast.dk](http://blastbeast.dk/2013/06/copenhell-2013-fredag-d-1362013-del-1/).

**Nyt album på vej**

Bandet udgiver den 25. juni deres niende studiealbum *Deceiver of the Gods*, hvorfra man allerede kan [høre smagsprøver på numrene](http://www.youtube.com/watch?feature=player_embedded&v=mr29Hgj7VVg), der rummer mange referencer fra vikingmetal.

Albummet har fået intet mindre end 10/10 af den danske metalside [Heavymetal.dk](http://www.heavymetal.dk/releases_view.php?id=5832;parentnavlink=reviews_album_intro.php), og her kan du lytte til førstesinglen ”[Deceiver of the Gods](http://www.youtube.com/watch?v=5Z3spJ_z3Es)”, som allerede nu er blevet set knap en halv million gange på YouTube.

Deres kraftfulde musik henfalder aldrig til lutter kitsch og pjank. Angrebet fra de fem svenskere er solidt og vederheftigt, som det nyligt udkomne album også vidner om. Amon Amarth har perfektioneret deres populære mix af melodisk death metal med stærke referencer til vikingemetal.  **Publikumssuccesser på stribe i VEGA**

Det er ikke første gang, at metalbandet Amon Amarth lægger vejen forbi VEGA. I 2009 måtte deres udsolgte koncert i Lille VEGA rykkes til et tætpakket Store VEGA på grund af den store efterspørgsel, og i 2011 gav de endnu en anmelderrost koncert i Store VEGA ”*med publikumskontakt af førsteklasse*”, ifølge [Metalzone.dk’s anmelder](http://www.metalzone.dk/index.php?side=expandkan&id=310), der i øvrigt tildelte koncerten 5/6 stjerner.

Derfor er vi stolte af igen at kunne præsentere Amon Amarth i Store VEGA den 4. december, hvor de medbringer det britiske trash-metalband [Carcass](https://www.facebook.com/OfficialCarcass) som special guests. Der vil desuden blive tilføjet ekstra support senere.

**Fakta om koncerten**
Amon Amarth (S)
Onsdag den 4. december, kl. 19.00

Store VEGA, Enghavevej 40, 1674 Kbh. V

Pris: 275 kr. + gebyr

Forsalget starter den 20. juni via VEGAs hjemmeside, Billetnet og på posthuse.
Læs mere om koncerten med Amon Amarth.